Dumnezeu m-a păzit și nu am făcut niciun avort.
M-a făcut să recunosc valoarea vieții.
Totuși, am suferit din cauza avortului.
Când eram adolescentă, mama m-a rugat să merg cu ea
la o clinică de avorturi.
Asta se întâmpla în Cuba, unde avortul e un lucru comun.
Același doctor pe care l-am văzut la clinică
avea un cabinet privat unde se făceau avorturi,
chiar dacă avortul la cerere nu era legal în acel moment în Cuba.
Am implorat-o pe mama mea să nu facă avort.
Am făcut tot ce-am putut. I-am spus că-l voi crește eu,
deși eram doar o adolescentă. "Voi avea grijă de el pentru tine."
A zâmbit și mi-a spus: "Ce va crede lumea?! Ești prea tânără."
Țin minte că stăteam în clinică și așteptam să termine.
Mă întrebam ce aș fi putut face mai mult de atât.
Nu eram creștină, nu aveam ce poze să-i arăt.
Nu știam exact cât de grav e avortul. În inima mea știam că e grav,
dar nu am știut cu adevărat până când nu am văzut pozele.
Nu am știut niciodată, mulți ani, cât de multă ură aveam în mine
față de mama mea. A durat ani. N-am mai fost niciodată apropiate.
Am încercat să mă sinucid la puțin timp după asta,
și în mare parte din viața mea am simțit
că trebuie să fiu cea mai bună în toate domeniile
pentru că trebuia să-i arăt că am meritat să mă nască.
Am aflat mai târziu că a avortat mulți copii.
În fiecare seară când stăteam la masă, la cină,
mă uitam și mă gândeam la cei ce nu erau acolo.
E o durere imensă când ești soră și mama ta face avort.
Sunt sigură că sunt mulți oameni care simt această durere.
M-am mărturisit unor oameni aseară
și au venit câțiva la mine și mi-au spus lucruri similare.
M-am implicat în mișcarea pro-life și sunt aici de aproape 30 de ani.
Când am văzut prima dată pozele de la avort,
când am văzut-o pe cea cu copiii de la chiuretaj, scoși pe bucăți...
Acest tip de avort se făcea în Cuba.
O voce interioară îmi spunea:
"Așa a arătat fratele tău când a fost avortat."
I-am scris o scrisoare fratelui pe care nu am apucat să-l cunosc,
dar îl voi cunoaște în Ceruri.
Frați și surori, avortul doare.
Ani de zile am avut sindromul post avort.
Nu știam că îl poți avea chiar dacă nu ai făcut un avort.
Eu am avut sindromul.
Am un tip de cancer malign. Sora mea locuiește în Portmeyer,
fratele meu... în altă parte.
Aș mai fi avut un frate sau o soră care să mă ajute să trec
prin această perioadă grea prin care trec.
Mare parte din familie mi-am pierdut-o prin avort.
Mama mea a făcut opt avorturi.
Mama mea a realizat ce a făcut când a văzut o prezentare de-a mea.
A fost foarte dureros pentru mine s-o am prezentă acolo.
Nu i-am spus niciodată cât de grav a fost,
dar ea a venit la una dintre prezentările mele
și a văzut ce e avortul.
Obișnuia să-mi spună: "Dacă aș fi știut..."
"Îmi iubesc toți copiii. Dacă mi-ar fi spus cineva,"
"dacă aș fi știut..."
Și-a regretat avorturile până când a murit.
Fiți binecuvântați!